Hando Tõnumaa

Hando Tõnumaa (sündinud 12. septembril 1981 Tallinnas) on eesti vandenõuteoreetik. 

Ta lõpetas Tallinna Ühisgümnaasiumi ning õppis Tallinna Ülikoolis meediat ja imagoloogiat. Viimase jättis ta pooleli. 

2009. aastal asutas Tõnumaa plaadifirma Technoir ning hakkas 2011. aastal koos vend Martiniga tegema bändi Future Brain. 2012. aasta märtsis ilmus nende esimene album. 

Ta andis välja ka (viimati 2015. aastal) "Nokuonu" koomiksit, mille peategelane käib ringi, noku püksist väljas, kuid kõik teda ümbritsevad tegelased on selle suhtes pimedad.http://www.ulmefilm.ee/tegijad.html

Hando Tõnumaa on veebilehe Telegram.ee juht.http://www.telegram.ee/kasutustingimused Eesti Rahvusringhäälingu teatel käis Tõnumaa Tartu Waldorfgümnaasiumis keskkooliõpilastele rääkimas, et maakera on tegelikult lame.Tartu gümnaasium lubas õpilastele rääkida, et maakera on lapik 

Veebileht Skeptik.ee andis talle ja Telegram.ee-le aasta 2013 umbluu preemia.http://skeptik.ee/2013/05/01/umbluu-preemia-2013-telegram-ee-ja-hando-tonumaa/

Tõnumaa kandideeris üksikkandidaadina 2019. aasta Riigikogu valimistel, sai 191 häält ja valituks ei osutunud.https://rk2019.valimised.ee/et/voting-result/district-2-voting-result.html

Telegram.ee rahastamine
Eesti Rahvusringhäälingu teatel mõisteti Hando Tõnumaa ja Telegrami peatoimetaja Telegram OÜ juhatuse liikmetena suvel 2018 süüdi raamatupidamiskuriteos, mille eest karistati üldkasuliku tööga.Prokuratuur pani Telegrami juhid üldkasulikule tööle ERR, 13. juuni 2018. 
Järgmisel aastal küsis Telegram raha Hando Tõnumaa juhitud Unlimited OÜ-le.Madli Vitismann. Võitlus kohtus, ajalehes ja ekraanil. Meremees 2019, nr 4

 Debatt lameda Maa teooriast 
Tõnumaa pidas 8. septembril 2017 Õhtulehe vahendusel füüsiku ja astronoomi Üllar Kivilaga maha debati lameda Maa teooria tõestamiseks. Debatti modereeriks Anu Saagim. Arutelu käigus ei esitanud Tõnumaa peaaegu mitte ühtegi fakti ega konkreetset argumenti, Kivila käsutuses oli aga hulgaliselt fakte, viiteid, elulisi näiteid ja lihtsalt arusaadavaid katseid. Oma jutu mõtet tõestada üritades rebis Tõnumaa astronoomiaraamatust välja pilte, mis tema arvates olid võltsid.

 Viited 

Välislingid
 Hando Tõnumaale kuuluva Telegram OÜ enamusosalus (81%) oli kohtutäituri poolt müüki pandud. Enampakkumine toimus alates 15. märtsist 2016 

Kategooria:Eesti inimesed
Kategooria:Vandenõuteoreetikud
Kategooria:Sündinud 1981